WORK โบรกฯเชียร์ซื้อเป้า 29.50 บ. รับเม็ดเงินโฆษณาพ.ย.ฟื้นตัว จับตากำไร Q4 โตแรง 171%
WORK โบรกฯเชียร์ซื้อเป้า 29.50 บ. รับเม็ดเงินโฆษณาพ.ย.ฟื้นตัว จับตากำไร Q4 โตแรง 171% ทั้งปีแตะ 423 ลบ.
WORK โบรกฯเชียร์ซื้อเป้า 29.50 บ. รับเม็ดเงินโฆษณาพ.ย.ฟื้นตัว จับตากำไร Q4 โตแรง 171% ทั้งปีแตะ 423 ลบ.
30 ธ.ค. 2564

บล.โนมูระ พัฒนสิน ระบุในบทวิเคราะห์วันนี้ (28 ธ.ค.2564) ว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK แนะซื้อราคาเป้าหมาย 29.50 บาท จุดเด่น การทำ Content รายการ วาไรตี้/Entertainment ที่แข็งแกร่งและน่าดึงดูด รวมถึง คาดรายได้โฆษณาช่อง Workpoint TV ฟื้นตัว  คาดหนุนกำไรไตรมาส 4/2564 ฟื้นตัวเป็น 95 ล้านบาท 171% เทียบช่วงเดียวกันของปีก่อน,โต 36% เทียบไตรมาสก่อนหน้าและคงกำไรปี 2564-2565 ที่ 423 ล้านบาท (โต 165%) และ 529 ล้านบาท (โต 25%) ตามลำดับ
ด้าน Valuation: ราคาหุ้นซื้อขายที่ PER 22F ที่ 18 เท่า ยังต่ำกว่าค่าเฉลี่ยในอดีตที่ 24 เท่า และค่าเฉลี่ยอุตสาหกรรมที่ 25 เท่า โดยเม็ดเงินโฆษณาเดือนพ.ย. อยู่ที่ 8.2 พันล้านบาท เพิ่ม 5% เทียบเดือนก่อนหน้าเป็นเดือนที่ 2 ติดกัน  และสื่อทีวี โต 3% เทียบเดือนก่อนหน้าช่วยหนุนผลประกอบการกลุ่มช่วงถัดไป และระยะกลางยาว มองเป็นหุ้นอีกกลุ่มที่น่าสนใจใน Theme จักรวาลนฤมิต (Metaverse) จากจุดเด่นด้าน Content